Jean Sylvain Bailly
Store norske leksikon,Realfag,Astronomi,Astronomi,Personer innen astronomi
Jean Sylvain Bailly var en fransk astronom og politiker, kjent for sine studier av månene til Jupiter og Halleys komet, som han beregnet banene til.
Bailly ble valgt til president i nasjonalforsamlingen i 1789 i forbindelse med Den franske revolusjon. Kort tid etter ble han borgermester i Paris. Han nedla sitt embete 1791 for å trekke seg tilbake til privatlivet. I 1793 reiste han for å være sammen med sin venn, vitenskapsmann Pierre Simon Laplace. Bailly ble gjenkjent og deretter henrettet i giljotinen det året, som følge av en massakre som fant sted under hans lederskap.Bailly har skrevet flere bøker om astronomiens historie:   Histoire de l'Astronomie ancienne (1775)  Histoire de l'Astronomie moderne (3 bind, 1778–1793)  Histoire de l'Astronomie indienne et orientale (1787). Baillys viktigste vitenskapelige verker:   Essai sur la théorie des satellites de Jupiter (1766)  Mémoires sur les inégalités de la lumière des satellites de Jupiter (1771). Les mer i Store norske leksikon galileiske måner Frankrikes historie